O singură pană a păsării huia din Noua Zeelandă, acum dispărută, a stabilit un record mondial după ce a fost vândută la o licitație cu peste 26.000 de euro. Este cea cea mai scumpă pană vândută vreodată în lume.
Potrivit BBC, pana, estimată inițial să ajungă la 3.000 de dolari, a doborât recordul anterior. În 2010, o altă pană huia a fost vândută cu aproximativ 4.400 de euro.
Pana de huia, o pasăre cântătoare originară din Insula de Nord a Noii Zeelande, este sacră pentru poporul maori și a fost purtată de marii conducători. Pasărea a dispărut de peste un secol, ultima fiind văzută în 1907.
Pasărea huia era cunoscută pentru abilitățile sale de sărituri și penajul frumos, care se distinge prin vârful alb de peste margine.
Pana vândută luni este „într-o stare minunată”, a declarat Leah Morris, şefa departamentului de arte decorative de la Webb's.
„Are încă strălucirea sa foarte distinctă şi nu a fost deteriorată de insecte”, a declarat ea pentru BBC.
În trecut, penele huia erau un semn de statut pentru oamenii maori.